ai4bharat/Pralekha huggingface dataset:
నౌకారవాణా మంత్రిత్వ శాఖ
గుజరాత్లోని లోథల్లో "జాతీయ సముద్ర వారసత్వ సముదాయం అభివృద్ధికి సహకారం" కోసం ఎంవోయూ కుదుర్చుకున్న కేంద్ర నౌకాశ్రయాలు, నౌక రవాణా, జలమార్గాల మంత్రిత్వ శాఖ, కేంద్ర సాంస్కృతిక మంత్రిత్వ శాఖ
మన దేశ బలమైన సముద్ర చరిత్రను, గొప్పదైన తీర సంప్రదాయాన్ని ప్రదర్శించడానికి ఈ ఎంవోయూ ఉపకరిస్తుంది: శ్రీ మన్సుఖ్ మాండవీయ
మన దేశ సాంస్కృతిక వారసత్వాన్ని చాటడంలో ఈ ఎంవోయూ, మ్యూజియం గొప్ప పాత్ర పోషిస్తాయి: శ్రీ ప్రహ్లాద్ సింగ్ పటేల్
గుజరాత్లోని లోథల్లో "జాతీయ సముద్ర వారసత్వ సముదాయం అభివృద్ధికి సహకారం"  కోసం, కేంద్ర నౌకాశ్రయాలు, నౌక రవాణా, జలమార్గాల మంత్రిత్వ శాఖ , కేంద్ర సాంస్కృతిక మంత్రిత్వ శాఖ  ఒక అవగాహన ఒప్పందం  కుదుర్చుకున్నాయి. కేంద్ర నౌకాశ్రయాలు, నౌక రవాణా, జలమార్గాల మంత్రిత్వ శాఖ సహాయ మంత్రి  శ్రీ మన్సుఖ్ మాండవీయ, కేంద్ర సాంస్కృతిక మంత్రిత్వ శాఖ సహాయ మంత్రి  శ్రీ ప్రహ్లాద్ సింగ్ పటేల్ సమక్షంలో ఎంవోయూపై సంతకాలు జరిగాయి. దిల్లీలోని ట్రాన్స్పోర్ట్ భవన్లో ఈ కార్యక్రమం నిర్వహించారు.
ఎన్ఎంహెచ్సీ వంటి ప్రాజెక్టు దేశంలోనే మొదటిదని, మన దేశ గొప్ప, విభిన్న సముద్ర వైభవాన్ని చాటడానికి ఈ ప్రాజెక్టును చేపట్టినట్లు శ్రీ మన్సుఖ్ మాండవీయ చెప్పారు. మన దేశ బలమైన సముద్ర చరిత్రను, గొప్పదైన తీర సంప్రదాయాన్ని ఒకేచోట ప్రదర్శించడానికి, భారతదేశ సముద్ర వారసత్వ ప్రతిష్ఠను అంతర్జాతీయంగా పెంచడానికి ఈ ఎంవోయూ, సాంస్కృతిక శాఖ సహకారం ఉపకరిస్తుందని అన్నారు.
మన దేశ గొప్ప నిధి వంటి సాంస్కృతిక వారసత్వం గురించి మాట్లాడుతూ, ఆ నిధినంతా ఒకే ప్రాంతంలో ప్రదర్శించాల్సిన అవసరం ఉందని శ్రీ ప్రహ్లాద్ సింగ్ పటేల్ తెలిపారు. ఈ ఎంవోయూ, పురావస్తు ప్రదర్శనశాల కలిసి మన దేశ సాంస్కృతిక వారసత్వాన్ని చాటడంలో గొప్ప పాత్ర పోషిస్తాయని వెల్లడించారు. మన సాంస్కృతిక వారసత్వ గొప్పదనాన్ని పురావస్తు ప్రదర్శనశాలల ద్వారా ప్రపంచానికి తెలియజేయగలుగుతున్నామని అన్నారు.
గుజరాత్లోని అహ్మదాబాద్కు 80 కి.మీ. దూరంలో ఉన్న లోథాల్లో, ఏఎస్ఐ ప్రాంతానికి సమీపంలో ఎంఎంహెచ్సీని ప్రపంచస్థాయి ప్రమాణాలతో అభివృద్ధి చేయనున్నారు. పూర్వకాలం నుంచి ప్రస్తుతకాలం వరకు ఉన్న మన దేశ సముద్ర వారసత్వాన్ని ప్రదర్శించే ప్రాంతంగా, ప్రపంచ పర్యాటక గమ్యస్థానంగా తీర్చిదిద్దనున్నారు. భారతదేశ సముద్ర వారసత్వంపై ప్రపంచానికి అవగాహన పెంచడానికి సరికొత్త సాంకేతిక పరిజ్ఞానంతో రూపొందించిన "ఎడ్యుటైన్మెంట్" విధానాన్ని ఇక్కడ ఉపయోగిస్తారు.
ఈ ప్రాజెక్టు నిర్మించేందుకు భూ బదలాయింపు పూర్తయింది. పర్యావరణ అనుమతి సహా అన్ని భూ సంబంధిత అనుమతులన్నీ వచ్చాయి.
ఎంఎంహెచ్సీని 400 ఎకరాల్లో అభివృద్ధి చేస్తారు. జాతీయ సముద్ర వారసత్వ ప్రదర్శనశాల, లైట్హౌస్ మ్యూజియం, వారసత్వ అంశాలతో రూపొందించిన పార్కు, మ్యూజియం తరహా హోటళ్లు, సముద్ర తరహా పర్యావరణహిత రిసార్టులు, సముద్ర సంస్థ వంటి విశిష్ఠ నిర్మాణాలను దశలవారీగా ఇక్కడ చేపడతారు.
క్రీ.పూ.2400 కాలంలో ఉన్న సింధు లోయ నాగరికత నాటి ప్రముఖ నగరాల్లో ఒకటైన పురాతన లోథల్ నగరాన్ని పునర్నిర్మించడం ఎన్ఎంహెచ్సీ ప్రత్యేకత. దీనికితోడు, వివిధ కాలాల్లో వర్ధిల్లిన భారత సముద్ర వారసత్వాన్ని వివిధ గ్యాలరీల ద్వారా ప్రదర్శిస్తారు. సముద్ర తీర రాష్ట్రాలు, కేంద్ర పాలిత ప్రాంతాలు తమ సముద్ర సంబంధ కళాఖండాలు/ వారసత్వాన్ని ప్రదర్శించడానికి ఎన్ఎంహెచ్సీలో ప్రత్యేక కేటాయింపు ఉంటుంది.
సందర్శకులకు సంపూర్ణ పర్యాటక అనుభవాన్ని అందించేలా, ప్రభుత్వ-ప్రైవేటు భాగస్వామ్యంతో, మారీటైమ్&నావల్ థీమ్ పార్కు, స్మారక కట్టడాల పార్కు, వాతావరణ మార్పుల పార్కు, సాహసాలు &వినోదాల పార్కు వంటి వివిధ అంశాలతో ఎంఎంహెచ్సీని అభివృద్ధి చేస్తారు.
మహిళా, శిశు అభివృద్ధి మంత్రిత్వ శాఖ
చిన్నపిల్లలపై ఆన్ లైన్ లో నమోదయిన లైంగిక వేధింపుల కేసులు
మార్చి 2020 నుండి వివిధ ప్లాట్ఫామ్ల ద్వారా రిపోర్ట్ అయిన పిల్లల లైంగిక వేధింపుల సంఖ్య ఇలా ఉంది:
- నేషనల్ క్రైమ్ రికార్డ్స్ బ్యూరో  నివేదించిన ప్రకారం, నేషనల్ సైబర్ క్రైమ్ రిపోర్టింగ్ పోర్టల్  లో 01.03.2020 నుండి 18.09.2020 వరకు చిన్నపిల్లలపై నమోదైన మొత్తం అశ్లీలత / అత్యాచారం మరియు సామూహిక అత్యాచార ఫిర్యాదులు 13244.
- నేషనల్ కమీషన్ ఫర్ ప్రొటెక్షన్ ఆఫ్ చైల్డ్ రైట్స్  నివేదించిన ప్రకారం, ఎన్సిపిసిఆర్ 2020 మార్చి 1 నుండి 2020 ఆగస్టు 31 వరకు ఆన్లైన్ పోర్టల్స్, హెల్ప్లైన్స్ మరియు ఇతర మీడియా ద్వారా 420 పిల్లల లైంగిక వేధింపుల సమాచారాన్నిఅందుకుంది.
- చైల్డ్లైన్ ఇండియా ఫౌండేషన్  నివేదించిన ప్రకారం, 2020 మార్చి 1 నుండి 2020 సెప్టెంబర్ 15 వరకు పిల్లల లైంగిక కేసులకు సంబంధించి 3941 కాల్స్ సిఐఎఫ్కు వచ్చాయి.
"పోలీసు" మరియు "పబ్లిక్ ఆర్డర్" భారత రాజ్యాంగంలోని ఏడవ షెడ్యూల్ ప్రకారం రాష్ట్ర జాబితాలోని అంశాలు. పిల్లల లైంగిక వేధింపుల కేసులలో చర్యలు చట్టంలోని నిబంధనల ప్రకారం సంబంధిత లా ఎన్ఫోర్స్మెంట్ ఏజెన్సీలు  తీసుకుంటాయి. పిల్లల లైంగిక వేధింపుల కేసుల్లో దర్యాప్తును వేగంగా ట్రాక్ చేయడానికి కేంద్ర ప్రభుత్వం అనేక చర్యలు తీసుకుంది. ఈ దశల్లో పిల్లల లైంగిక వేధింపుల కేసుల ఆన్లైన్ రిపోర్టింగ్, సంబంధిత లా ఎన్ఫోర్స్మెంట్ ఏజెన్సీలకు  నివేదించబడిన సంఘటనల ప్రాప్యత, సైబర్ ఫోరెన్సిక్ సౌకర్యాలను మెరుగుపరచడం, లా ఎన్ఫోర్స్మెంట్ ఆఫీసర్లు / న్యాయమూర్తులు / పబ్లిక్ ప్రాసిక్యూటర్లకు శిక్షణ ఇవ్వడం, అవగాహన వ్యాప్తి చేయడం మొదలైనవి ఉన్నాయి.
అత్యాచారం మరియు పోక్సో చట్టానికి సంబంధించిన కేసులను త్వరితగతిన విచారించడం మరియు పరిష్కరించడం కోసం 1023 ఫాస్ట్ ట్రాక్ స్పెషల్ కోర్టులను  ఏర్పాటు చేయడానికి ప్రభుత్వం ఒక పథకాన్ని అమలు చేస్తుంది. 26.08.2020 నాటికి, 597 ఎఫ్టిఎస్సిలు పనిచేస్తున్నాయి, వాటిలో 321 ప్రత్యేకమైన పోక్సో కోర్టులు. పోక్సో చట్టంలోని సెక్షన్ 43 ప్రకారం, ఈ చట్టం యొక్క నిబంధనలకు విస్తృత ప్రచారం ఇవ్వడానికి కేంద్ర ప్రభుత్వం మరియు ప్రతి రాష్ట్ర ప్రభుత్వం అన్ని చర్యలు తీసుకుంటుంది. దీనికి అనుగుణంగా, ఎలక్ట్రానిక్ మరియు ప్రింట్ మీడియా, సంప్రదింపులు, వర్క్షాపులు మరియు శిక్షణా కార్యక్రమాల ద్వారా పోక్సో చట్టం యొక్క నిబంధనలపై అవగాహన కల్పించడానికి ప్రభుత్వం ఎప్పటికప్పుడు వివిధ చర్యలు తీసుకుంది.
టెలికాం సర్వీసు ప్రొవైడర్ల ద్వారా సందేశాలు పంపడం, ప్రభుత్వ ట్విట్టర్ హ్యాండిల్ @సైబర్ దోస్త్ ద్వారా సందేశాలు పంపడం, వివిధ నగరాల్లో సైబర్ అవగాహన కార్యక్రమాలు నిర్వహించడం, ఎఫ్ఎమ్ రేడియోలో కార్యక్రమాలు / జింగిల్స్, కౌమారదశలో ఉన్నవారు / విద్యార్థుల కోసం హ్యాండ్బుక్ ప్రచురణ, సిబిఎస్ఇ సిలబస్లో సైబర్ భద్రత అధ్యాయం ప్రవేశపెట్టడం మొదలైన చర్యలు చేపట్టారు. పోక్సో చట్టం అమలును పర్యవేక్షించాల్సిన చిన్నారుల హక్కుల పరిరక్షణ జాతీయ కమిషన్ , పిల్లల హక్కుల పరిరక్షణకు రాష్ట్ర కమిషన్  సమాచారం, విద్య మరియు కమ్యూనికేషన్ను అభివృద్ధి చేసి, www.ncpcr.gov.in లో అందుబాటులో ఉంచాయి. ఈ సమాచారాన్ని కేంద్ర మహిళా, శిశు అభివృద్ధి మంత్రి శ్రీమతి స్మృతి జుబిన్ ఇరానీ ఈ రోజు రాజ్యసభలో లిఖితపూర్వక సమాధానంలో వెల్లడించారు.
పర్యటక మంత్రిత్వ శాఖ
సెంట్రల్ ఇన్స్టిట్యూట్ ఆఫ్ హోటల్ మేనేజ్మెంట్ కార్యక్రమాలను స్థితిగతులను సమీక్షించిన కేంద్ర పర్యాటక శాఖ సహాయ మంత్రి శ్రీ అజయ్ భట్
సెంట్రల్ ఇన్స్టిట్యూట్ ఆఫ్ హోటల్ మేనేజ్మెంట్ కార్యకలాపాలు, స్థితిగతులను కేంద్ర పర్యాటక, రక్షణ శాఖ సహాయ మంత్రి శ్రీ అజయ్ భట్ నిన్న హైబ్రిడ్ మోడ్లో సమీక్షించారు. పర్యాటక మంత్రిత్వ శాఖ ఆర్థిక సలహాదారు శ్రీ జ్ఞాన్ భూషణ్, నోయిడాలోని నేషనల్ కౌన్సిల్ ఫర్ హోటల్ మేనేజ్మెంట్ డైరెక్టర్లు హాజరయ్యారు.
శ్రీ భూషణ్ సంస్థ నిర్వహిస్తున్న విద్యా కార్యక్రమాల గురించి ప్రెజెంటేషన్ ఇచ్చారు. ఐహెచ్ఎం నిర్వహిస్తున్న విద్య సంబంధిత కార్యక్రమాలు, ఉద్యోగ అవకాశాలను ప్రిన్సిపాళ్లు వివరించారు.
శ్రీ అజయ్ భట్ జాతీయ స్థాయిలోను, అంతర్జాతీయంగా కూడా ఐహెచ్ఎంల విద్యా పనితీరు, వస్తున్న ర్యాంకింగ్ లను ప్రశంసించారు. దేశ నిర్మాణంలో ఐహెచ్ఎంల విలువైన సహకారానికి తన అభినందనలు తెలిపారు.మహమ్మారి పరిస్థితిలో కూడా ప్రతి ఇన్స్టిట్యూట్ చురుకుగా పాల్గొనడాన్ని ప్రశంసించారు.
భవిష్యత్తులో ఇన్స్టిట్యూట్ల అడ్మిషన్, ఆర్థిక బలం మెరుగుపడుతుందని శ్రీ భట్ ఆశాభావం వ్యక్తం చేశారు. ఇదే స్ఫూర్తితో ప్రిన్సిపాళ్లు పని చేయాలనీ ఆయన సూచించారు.
PIB Headquarters
ఎమ్.ఎస్.ఎమ్.ఇ డైరెక్టర్ గా భాద్యతలు స్వీకరి౦చిన చ౦ద్ర శేఖర్
ఎమ్.ఎస్.ఎమ్.ఇ డైరెక్టర్ గా డి. చ౦ద్ర శేఖర్ ఈ రోజు అదనపు భాద్యతలు స్వీకరి౦చారు. ఎమ్.ఎస్.ఎమ్.ఇ డెవలప్ మె౦ట్ ఇన్ స్టిట్యూట్ అడిషనల్ ఇ౦డస్ట్రియల్ అడ్వైజర్ గా శ్రీ శేఖర్ ప్రస్తుత౦ బాధ్యతలు నిర్వరిస్తున్నారు.
ఎమ్.ఎస్.ఎమ్.ఇ ప్రమోషన్, అభివృద్ది కార్యకలాపాలలో శ్రీ శేఖర్ కు 24 స౦వత్సరాల అనుభవ౦ ఉ౦ది.
సూక్ష్మ, లఘు, మధ్య తరహా సంస్థల మంత్రిత్వ శాఖష్
కేంద్ర సూక్ష్మ, చిన్న, మధ్యతరహా పరిశ్రమల శాఖ మంత్రిగా శ్రీ నారాయణ తాటు రాణే, సహాయ మంత్రిగా శ్రీ భాను ప్రతాప్ సింగ్ వర్మ బాధ్యతల స్వీకారం
కేంద్ర సూక్ష్మ, చిన్న, మధ్యతరహా పరిశ్రమల శాఖ మంత్రిగా శ్రీ నారాయణ తాటు రాణే బాధ్యతలు స్వీకరించారు. మహారాష్ట్ర ముఖ్యమంత్రిగా, ఆ రాష్ట్ర పరిశ్రమలు, నౌకాశ్రయం, ఉద్యోగిత, స్వయం ఉపాధి శాఖల మంత్రిగానూ పని చేశారు. 35 ఏళ్లుగా వివిధ స్థాయుల్లో ప్రజలకు సేవలు అందిస్తున్నారు.
ఐదుసార్లు లోక్సభ ఎంపీ అయిన శ్రీ భాను ప్రతాప్ సింగ్ వర్మ మంత్రిత్వ శాఖ సహాయ మంత్రిగా బాధ్యతలు స్వీకరించారు. ఒక ఎంపీగా, 'షెడ్యూల్డ్ తెగలు, షెడ్యూల్డ్ కులాల సంక్షేమం'పై నియమించిన కమిటీలో సభ్యుడిగానూ ఉన్నారు. ఎంఎస్ఎంఈ కార్యదర్శి, సీనియర్ అధికారులు మంత్రులిద్దరికీ స్వాగతం పలికి, శుభాకాంక్షలు తెలిపారు.
బాధ్యతల స్వీకరణ అనంతరం, శ్రీ నారాయణ్ తాటు రాణే మీడియాతో మాట్లాడారు. ప్రధాని నాయకత్వాన్ని, ఎంఎస్ఎంఈల పట్ల ఆయనకు ఉన్న శ్రద్ధను ప్రశంసించారు. ఆర్థికాభివృద్ధి, ఆవిష్కరణలు, ఉపాధి కల్పనను ముందుకు నడిపే బలమైన కారకాల్లో ఎంఎస్ఎంఈలు కూడా భాగమని మంత్రి చెప్పారు. ఈ రంగంలో అత్యున్నత సుస్థిరాభివృద్ధి ఉండేలా చూసేందుకు, "ఎంఎస్ఎంఈలను సమర్థవంతంగా వినియోగించుకుని, 5 ట్రిలియన్ డాలర్ల ఆర్థిక వ్యవస్థ కోసం వారి భాగస్వామ్యాన్ని రెట్టింపు చేయడానికి; ఉద్యోగాలు, ఎగుమతులు, సమగ్రావృద్ధి ద్వారా లక్షలాది ఆశావహుల జీవితాలను మార్చడానికి ఎంఎస్ఎంఈల పూర్తి సామర్థ్యాన్ని వెలికితీయడం" అనే విజన్ కోసం పని చేస్తామని మంత్రి చెప్పారు.
పెద్ద సంఖ్యలో వ్యాపార కేంద్రాలను, ఎగుమతిదారులను చేర్చేలా ఎంఎస్ఎంఈ నిర్వచనాన్ని విస్తరించడంతోపాటు; మౌలిక సదుపాయాల అభివృద్ధి, రుణాలు, ఆర్థిక సాయం, సాంకేతికత ఉన్నతీకరణ, నైపుణ్యాభివృద్ధి కోసం వివిధ పథకాల ద్వారా “స్వయం సమృద్ధి భారత్” కింద ఎంఎస్ఎంఈల అభివృద్ధికి నిరంతర ప్రయత్నాలు జరుగుతున్నాయని మంత్రి వివరించారు.
ఎంఎస్ఎంఈ రంగాన్ని మెరుగుపరచడానికి అనేక చర్యలు తీసుకుంటున్నట్లు శ్రీ రాణే అధికారులకు చెప్పారు. ఎంఎస్ఎంఈల అభివృద్ధికి తమ అధికార పరిధుల్లో సుదీర్ఘ సహకారం అందించాలని అధికారులను కేంద్ర మంత్రి శ్రీ నారాయణ్ రాణే కోరారు.
మానవ వనరుల అభివృద్ధి మంత్రిత్వ శాఖ
పిఎం-యువ మెంటర్షిప్ పథకం కింద ఎంపికైన 75 మంది రచయితలను ప్రకటించిన నేషనల్ బుక్ ట్రస్ట్
విద్యా మంత్రిత్వ శాఖ ఆధ్వర్యంలోని నేషనల్ బుక్ ట్రస్ట్, ఇండియా..ఆజాదీ కా అమృత్ మహోత్సవ్ కార్యక్రమాలలో భాగంగా పిఎం-యువ మెంటర్షిప్ పథకం కింద ‘నేషనల్ మూవ్మెంట్ ఆఫ్ ఇండియా’ అనే అంశంపై నిర్వహించిన అఖిల-భారత పోటీ ఫలితాలను ఈరోజు ప్రకటించింది. ఈ పథకంలో భాగంగా 30 సంవత్సరాల లోపు వయస్సు ఉన్న యువ రచయితల కోసం స్కాలర్షిప్-కమ్-మెంటర్షిప్ స్కీమ్ కోసం ఈ పోటీ ద్వారా 75 మంది రచయితలను ఎంపిక చేయాలి.
మైగవ్ మరియు నేషనల్ బుక్ ట్రస్ట్, ఇండియా వేదికల ద్వారా 1 జూన్ నుండి 31 జూలై 2021 వరకూ అఖిల భారత పోటీ నిర్వహించబడింది. 22 అధికారిక భాషలు మరియు ఇంగ్లీషులో దాదాపు 16000 ఎంట్రీలు భారతీయ డయాస్పోరా కమ్యూనిటీ నుండి కొన్ని సహా దేశవ్యాప్తంగా అందాయి. అన్ని పుస్తక ప్రతిపాదనలు నిపుణులతో కూడిన బహుళ ప్యానెల్లచే చదవబడ్డాయి మరియు మూడు దశల్లో పరిశీలన జరిగాయి.
31 జనవరి 2021 నాటి తన మన్ కీ బాత్ ప్రసంగంలో, ప్రధాన మంత్రి శ్రీ నరేంద్ర మోదీ ఇలా పేర్కొన్నారని ఈ సందర్భంగా గుర్తుచేసుకోవచ్చు: “మన యువ స్నేహితులు ఆయా ప్రాంతాలకు చెందిన మన స్వాతంత్ర్య సమరయోధులు, వారితో సంబంధం ఉన్న సంఘటనలు మరియు స్వాతంత్ర్య పోరాటంలో జరిగిన పరాక్రమాల గురించి వ్రాయమని పిలుపును ఇస్తున్నాను" ఈ నేపథ్యంలో అనంతరం యువ రచయితల కోసం పిఎం యువ మెంటర్షిప్ పథకాన్ని భారత ప్రభుత్వ విద్యా మంత్రిత్వ శాఖ నేషనల్ బుక్ ట్రస్ట్, ఇండియాతో ఇంప్లిమెంటింగ్ ఏజెన్సీగా ప్రారంభించింది.
ఎంపికైన 75 మంది రచయితలలో 38 మంది పురుషులు మరియు 37 మంది స్త్రీలు. ఇంకా, ఇద్దరు 15 సంవత్సరాల కంటే తక్కువ వయస్సు గలవారు.అలాగే 15-20 సంవత్సరాల వయస్సు గల రచయితలు 16 మంది, 21-25 సంవత్సరాల మధ్య వయస్సు గల వారు 32 మంది మరియు 25 మంది రచయితలు 26-30 సంవత్సరాల వయస్సు గలవారు.
ఎంపికైన రచయితలు ఆరు నెలల పాటు మెంటార్షిప్కు అర్హత సాధిస్తారు. ఆజాదీ కా అమృత్ మహోత్సవ్ కార్యక్రమాలలో భాగంగా ఇందులో వారికి ప్రముఖ రచయితలు మరియు నేషనల్ బుక్ ట్రస్ట్కు చెందిన సంపాదకీయ బృందం మార్గదర్శకత్వంలో వారి పుస్తక ప్రతిపాదనలను పూర్తి స్థాయి పుస్తకాలుగా అభివృద్ధి చేయడానికి పరిశోధన మరియు సంపాదకీయ మద్దతు అందించబడుతుంది. వారి ప్రచురించిన పుస్తకాలు తర్వాత ఇతర భారతీయ భాషల్లోకి కూడా అనువదించబడతాయి.
మెంటర్షిప్ సమయంలో ఎంపికైన రచయితలు ఆరు నెలల కాలానికి నెలకు ₹50,000 స్కాలర్షిప్ను అందుకుంటారు. ఇంకా, వారి పుస్తకాల విజయవంతమైన ప్రచురణలపై రచయితలకు 10% రాయల్టీ చెల్లించబడుతుంది.
గమనిక: ఈ జాబితా అక్షర క్రమంలో అమర్చబడింది.చూపించబడిన సీరియల్ నెంబర్ ర్యాంకులు కాదు.
సమాచార, ప్రసార మంత్రిత్వ శాఖ
ఆరోగ్యసేతు: మొబైల్ APP & ఇంటరాక్టివ్ వాయిస్ రెస్పాన్స్ సిస్టమ్ 
ప్రత్యేక రైళ్లలో ప్రయాణించే వారికి ఈ ఆప్ తప్పనిసరి: ఇండియన్ రైల్వే
కోవిడ్ -19 వ్యాప్తి నేపథ్యంలో, ఈ మహమ్మారిని ఎదుర్కొనే పోరాటంలో భాగంగా ప్రజలందరినీ ఏకతాటి మీదకు తీసుకువచ్చే ఉద్దేశంతో ప్రభుత్వ – ప్రైవేట్ భాగస్వామ్యంలో భారత ప్రభుత్వం ఓ బహుముఖ ప్రయోజనాలతో కూడిన యాప్  ను విడుదల చేసింది.
ఆరోగ్యసేతు పేరుతో రూపొందించిన ఈ యాప్ డిజిటల్ ఇండియాలో భాగంగా ప్రతి భారతీయుడి ఆరోగ్యం మరియు శ్రేయస్సుకు సహాయపడుతుంది. కరోనా వైరస్ సంక్రమణను తెలుసుకుని, ప్రజలు స్వీయ అంచనా వేసుకోవడానికి ఉపయోగపడుతుంది. అత్యాధునిక బ్లూటూత్ టెక్నాలజీ, అల్గారిథం, మరియు కృత్రిమ మేథస్సు ఆధారంగా ఇతరులతో మన పరస్పర చర్యల ఆధారంగా లెక్కిస్తుంది.
సులభ వినియోగం మరియు యూజర్ ఫ్రెండ్లీ అయిన ఈ యాప్ స్మార్ట్ ఫోన్ లో ఇన్ స్టాల్ చేసుకున్న తర్వాత, ఆ ఫోన్ సమీపంలో ఉన్న ఆరోగ్య సేతు ఇన్ స్టాల్ అయిన ఇతర పరికరాల దూరాన్ని తదితర అంశాలను లెక్కిస్తుంది. వీటిలో దేనినైనా తెలుసుకోవడం ద్వారా అధునాతన పారామితుల ఆధారంగా వైరస్ సంక్రమణ ప్రమాదాన్ని లెక్కిస్తుంది.
కోవిడ్ -19 సంక్రమణ వ్యాప్తి ప్రమాదాన్ని అంచనా వేయడంతో పాటు అవసరమైన చోట నిర్బంధం విషయంలో సకాలంలో చర్యలు తీసుకోవడానికి ఈ యాప్ సహాయపడుతుంది.
ఈ యాప్ లో గోప్యతకు మరింత ప్రాధాన్యత ఇచ్చారు. ఇది సేకరించిన వ్యక్తిగత డేటా ఆధునిక సాంకేతిక పరిజ్ఞానాన్ని ఉపయోగించి రహస్యంగా ఉంచబడుతుంది. వైద్య సహాయాన్ని సులభతరం చేయడానికి ఆవసరమైనంత వరకు ఫోన్ లో భద్రంగా ఉంటుంది.
11 భాషల్లో లభించే ఈ యాప్, మొదటి రోజు నుంచి పాన్ – ఇండియా ఉపయోగం కోసం సిద్ధంగా ఉంది. అంతే కాకుండా హైలీ స్కేలబుల్ ఆర్కిటెక్చర్ ను కలిగి ఉంది.
భారతదేశ యువత ప్రతిభను ఒక చోట చేర్చి సరైన వనరులను అందించగలిగితే, సంక్షోభ సమయాల్లో వారు ప్రతిస్పందించే ప్రయత్నాలను ఇదో ప్రత్యేక ఉదాహరణ. ఇది ఒకేసారి ప్రభుత్వ మరియు ప్రైవేట్ రంగాలు, డిజిటల్ టెక్నాలజీ, ఆరోగ్య సేవల పంపిణీ, వ్యాధి రహిత దేశం మరియు ఆరోగ్యకరమైన భవిష్యత్తు దిశగా యువ భారతాన్ని ఏకం చేసే వారధి.
ఇప్పటివరకు స్మార్ట్ ఫోన్లకే పరిమితమైన యాప్ను ఫీచర్ ఫోన్లు, ల్యాండ్లైన్ల కోసం కూడా వృద్ధి చేశారు. "ఆరోగ్య సేతు ఇంటెరాక్టివ్ వాయిస్ రెస్పాన్స్ సిస్టమ్" ను అందుబాటులోకి తెచ్చారు. ఈ సేవ దేశవ్యాప్తంగా అందుబాటులోకి వచ్చింది. ప్రజలు ఫీచర్ ఫోన్ లేదా ల్యాండ్లైన్ నుంచి 1921 టోల్ ఫ్రీ నంబర్కు మిస్డ్ కాల్ ఇస్తే, వెంటనే వారికి తిరిగి కాల్ వస్తుంది. ప్రజల ఆరోగ్యానికి సంబంధించిన సమాచారాన్ని ఈ కాల్ బ్యాక్ ద్వారా సేకరిస్తారు.
ప్రత్యేక రైళ్ల లో ప్రయాణించే వారిని ప్రభుత్వ ఆరోగ్య సేతు మొబైల్ అప్లికేషన్ను "తప్పనిసరి" గా డౌన్లోడ్ చేసుకోమని భారతీయ రైల్వే తెలిపింది
మై సురక్షిత్... హమ్ సురక్షిత్... భారత్ సురక్షిత్...
నేను సురక్షితం... మేము సురక్షితం... భారతదేశం సురక్షితం...
హోం మంత్రిత్వ శాఖ
ప్రధానమంత్రి పంజాబ్ పర్యటనలో భద్రతా ఉల్లంఘన
నేడు ఉదయం ప్రధానమంత్రి శ్రీ నరేంద్ర మోడీ హుస్సైనీవాలాలోని జాతీయ అమరవీరుల స్మారక స్థలానికి హెలికాప్టర్లో వెళ్ళేందుకు బఠిండా విచ్చేశారు. వర్షం, దృశ్యమానత సరిగా లేకపోవడంతో  కారణంగా, ప్రధానమంత్రి వాతావరణం మెరుగవుతుందనే భావనతో 20 నిమిషాల పాటు వేచి ఉన్నారు.
వాతావరణం మెరుగుపడకపోవడంతో, జాతీయ అమరవీరుల స్మారక స్థలానికి రెండు గంటలకు పైగా ప్రయాణించవలసి ఉన్నా, రోడ్డు మార్గం ద్వారానే వెళ్లాలనే నిర్ణయం జరిగింది. పంజాబ్ పోలీస్ డిజిపి తగిన భద్రతా ఏర్పాట్లు చేశామని ఖరారు చేయడంతో ఆయన రోడ్డు మార్గం ద్వారా ప్రయాణం ప్రారంభించారు.
హుస్సైన్వాలాలోని జాతీయ అమరవీరుల స్మారక స్థలానికి దాదాపు 30 కిమీలు ఉన్న ఫ్లైఓవర్ వద్దకు ప్రధాన మంత్రి కాన్వాయ్ చేరుకునేసరికి, ఆ రహదారిని కొందరు నిరసనకారులు దిగ్బంధనం చేసినట్టు గుర్తించారు.
ప్రధానమంత్రి దాదాపు 15-20 నిమిషాలపాటు ఫ్లైఓవర్పై చిక్కుకుపోయారు. ఇది ప్రధానమంత్రి భద్రతలో భారీ అతిక్రమణ.
ప్రధానమంత్రి ప్రయాణ ప్రణాళికను,షెడ్యూలును ముందస్తుగానే పంజాబ్ ప్రభుత్వానికి తెలియచేయడం జరిగింది.
కార్యసరళి ప్రకారం, వారు వసతికి, భద్రతకు తగిన ఏర్పాట్లు చేయడమే కాక అత్యవసర ప్రణాళికను సిద్ధం చేయాలి. అత్యవసర ప్రణాళిక దృష్ట్యా పంజాబ్ ప్రభుత్వం రహదారి పై ఎటువంటి కదలికలు, సంచారం లేకుండా చూసేందుకు అదనపు భద్రతా దళాలను మోహరించవలసి ఉంటుంది. కానీ, వారిని మోహరించనట్టు స్పష్టంగా తెలుస్తోంది.
భద్రతా అతిక్రమణ అనంతరం, తిరిగి బఠిండా విమానాశ్రయానికి తిరిగి వెళ్లాలని నిర్ణయించారు.
ఈ భద్రతా లోపాన్ని తీవ్రమైన దానిగా పరిగణించిన హోం వ్యవహారాల మంత్రిత్వ శాఖ  రాష్ట్ర ప్రభుత్వం నుంచి వివరణాత్మక నివేదికను కోరింది. రాష్ట్ర ప్రభుత్వం కూడా ఈ లోపానికి బాధ్యత వహిస్తూ, ఇందుకు బాధ్యలైనవారిపై కఠిన చర్యలు తీసుకోవలసిందిగా హోం మంత్రిత్వ శాఖ కోరింది.
ఆయుష్
ఆయుర్వేద ఉత్పత్తులకు డబ్ల్యూహెచ్వో-జీఎంపీ/సీవోపీపీ ధృవీకరణ
ఉత్తరాఖండ్లోని 'ది ఇండియన్ మెడిసిన్స్ ఫార్మాస్యూటికల్ కార్పొరేషన్ లిమిటెడ్'   18 ఆయుర్వేద ఉత్పత్తులకు డబ్ల్యూహెచ్వో-జీఎంపీ/సీవోపీపీ ధృవీకరణ కోసం దరఖాస్తు చేసింది. ఆయుష్ మంత్రిత్వ శాఖ ఆధ్వర్యంలో ఈ సంస్థ పని చేస్తుంది. ఈ దరఖాస్తును డ్రగ్ కంట్రోలర్ జనరల్  కార్యాలయం పరిశీలించింది. కేంద్ర ఔషధ ప్రమాణాల నియంత్రణ సంస్థ , ఆయుష్ మంత్రిత్వ శాఖ, ఉత్తరాఖండ్ రాష్ట్ర లైసెన్సింగ్ అథారిటీ అధికారులు ఐఎంపీసీఎల్ ప్లాంటులో ఈ ఏడాది మార్చిలో సంయుక్త పరిశీలన నిర్వహించారు. ఉమ్మడి తనిఖీ బృందం పరిశీలనలో వెల్లడైన విషయాలను ముందస్తు సమ్మతి కోసం ఐఎంపీసీఎల్కు కూడా తెలియజేశారు. సంబంధిత నిబంధనలు, మార్గదర్శకాలను అనుసరించి, డ్రగ్ కంట్రోలర్ జనరల్  డబ్ల్యూహెచ్వో-జీఎంపీ/సీవోపీపీ ధృవీకరణను జారీ చేస్తుంది.
ఆయుష్ శాఖ సహాయ మంత్రి శ్రీ మహేందర్ భాయ్ ముంజపర ఈ సమాచారాన్ని లిఖితపూర్వక సమాధానంగా రాజ్యసభకు సమర్పించారు.
పర్యటక మంత్రిత్వ శాఖ
స్వదేశ్ దర్శన్, ప్రషాద్ పథకాల కింద పర్యాటక ప్రదేశాల అభివృద్ధి కోసం నాగాలాండ్ కు రూ. 220.76 కోట్లకు పైగా మంజూరు
స్వదేశ్ దర్శన్, ప్రషాద్  కింద పర్యాటక ప్రదేశాల అభివృద్ధి కోసం 2018-21 మధ్య కాలంలో నాగాలాండ్ రాష్ట్రానికి రూ. 220.76 కోట్లకు పైగా మొత్తాన్ని మంజూరు చేశారు.
ప్రషాద్ పథకం కింద నోక్సెన్, ఐజుటో, కోహిమా & వోంఖోసంగ్ ను తీసుకురాగా, పరేన్- కోహిమా- వోఖాతో పాటుగా మొకోక్చుంగ్- ట్యూన్సాంగ్-మాన్ లను మంత్రిత్వ శాఖకు చెందిన స్వదేశ్ దర్శన పథకంలోని గిరిజన సర్క్యూట్ కింద కవర్ చేశారు.
ఈ సమాచారాన్ని పర్యాటక శాఖ మంత్రి జి. కిషన్ రెడ్డి లోక్సభలో అడిగిన ఒక ప్రశ్నకు సమాధానం చెప్తూ ఇచ్చారు.
ప్రధాన మంత్రి కార్యాలయం
డబ్ల్యుఇఎఫ్ కు చెందిన దావోస్ డైలాగ్ కార్యక్రమాన్ని ఉద్దేశించి ఈ నెల 28న ప్రసంగించనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ ప్రపంచ ఆర్థిక వేదిక  కు చెందిన దావోస్ డైలాగ్ కార్యక్రమాన్ని ఉద్దేశించి ఈ నెల 28న వీడియో కాన్ఫరెన్స్ మాధ్యమం ద్వారా ప్రసంగించనున్నారు. ప్రపంచవ్యాప్తం గా 400 మందికి పైగా అగ్రగామి పారిశ్రామిక నేత లు హాజరు అయ్యే ఈ సదస్సు లో ప్రధాన మంత్రి ‘మానవాళి హితం కోసం సాంకేతిక విజ్ఞానాన్ని ఉపయోగిస్తున్న నాలుగో పారిశ్రామిక విప్లవం’ అంశం పై మాట్లాడుతారు. ఈ కార్యక్రమం లో భాగం గా ముఖ్య నిర్వహణ అధికారి లతో కూడా ప్రధాన మంత్రి మాట్లాడుతారు.
కొవిడ్ అనంతర జగతి లో, ప్రపంచ ఆర్థిక వేదిక  చేపడుతున్న ‘గ్రేట్ రిసెట్ ఇనీశియేటివ్’ కు దావోస్ డైలాగ్ తాలూకు చర్చాంశాల పట్టిక నాందీ ప్రస్తావన గా నిలవనుంది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
దేశ అవసరాలు తీర్చడానికి తగినన్ని ఆహార ధాన్యాలు అందుబాటులో ఉన్నాయి
- ప్రభుత్వం దేశంలో ధరలను క్రమం తప్పకుండా పర్యవేక్షిస్తుంది
ఎన్ఎఫ్ఎస్ఏ మరియు దాని ఇతర సంక్షేమ పథకాలు అలాగే పీఎంజీకేఏవై యొక్క అదనపు కేటాయింపుల అవసరాలను తీర్చడానికి వీలుగా సెంట్రల్ పూల్ కింద భారత ప్రభుత్వం తగినన్ని ఆహార ధాన్యాల నిల్వలను కలిగి ఉంది. జనవరి 1, 2023 నాటికి దాదాపు 159 ఎల్ఎంటీల గోధుమలు, 104 ఎల్ఎంటీల బియ్యం అందుబాటులో ఉంటాయి, జనవరి 1 నాటికి 138 ఎల్ఎంటీల గోధుమలు మరియు 76 ఎల్ఎంటీల బియ్యం సంబంధిత బఫర్ ఉండాలి. తాజాగా ఉన్న స్టాక్ నిబంధనల కంటే కూడా చాలా ఎక్కువ. 15.12.2022 నాటికి, సెంట్రల్ పూల్లో దాదాపు 180 ఎల్ఎంటీల గోధుమలు మరియు 111 ఎల్ఎంటీల బియ్యం అందుబాటులో ఉన్నాయి. ఏప్రిల్ 1, జూలై 1, అక్టోబరు 1 మరియు జనవరి 1 నాటికి సంవత్సరంలోని నిర్దిష్ట తేదీల కోసం బఫర్ నిబంధనల అవసరాలు ఊహించబడ్డాయి. సెంట్రల్ పూల్ కింద గోధుమలు, బియ్యం నిల్వలు ఎల్లప్పుడూ బఫర్ నిబంధనల కంటే ఎక్కువగానే ఉంటున్నాయి. అక్టోబర్ 1వ తేదీ నాటికి దాదాపు 227 ఎల్ఎంటీల గోధుమలు మరియు 205 ఎల్ఎంటీల బియ్యం నిలువలు అందుబాటులో ఉన్నాయి. వాస్తవానికి సంబంధిత బఫర్ నిబంధనల మేరకు 205 ఎల్ఎంటీల గోధుమలు మరియు 103 ఎల్ఎంటీల బియ్యం నిల్వలు ఉండాలి. జనవరి 1, 2023 నాటికి తగిన పరిమాణంలో ఆహార ధాన్యాలు అందుబాటులో ఉన్నాయి. బఫర్ నిబంధనపు అవసరాలకంటే ఇది ఎక్కువ. గత సీజన్లో తక్కువ ఉత్పత్తి కారణంగా గోధుమల సేకరణ తక్కువగా ఉన్నప్పటికీ, భౌగోళిక-రాజకీయ పరిస్థితుల దృష్ట్యా బహిరంగ మార్కెట్లో ఎం.ఎస్.పి కంటే ఎక్కువ ధరలకు రైతులు విక్రయించారు. అయినప్పటికీ కేంద్ర పూల్లో తగినంత గోధుమ నిల్వలు ఇప్పటికీ అందుబాటులో ఉన్నాయి. తదుపరి గోధుమ పంట వచ్చే వరకు దేశ అవసరాలకు. ఇంకా, సంక్షేమ పథకాల అవసరాలను తీర్చడానికి సెంట్రల్ పూల్లో తగినంత గోధుమ నిల్వలను కలిగి ఉండటం కోసం.. బియ్యం కోసం
ఎన్.ఎఫ్.ఎస్.ఎ అలాగే పీఎంజీకేఏవై కింద కేటాయింపులు కూడా సవరించబడ్డాయి. భారత ప్రభుత్వం ఈ సంవత్సరం గోధుమ పంట యొక్క కనీస మద్దుతు ధరని క్వింటలుకు రూ.2125లకు పెంచింది. ఆర్ఎంఎస్ 2022-23 కోసం గత సంవత్సరం ఎం.ఎస్.పి క్వింటాళుకు రూ. 2015గా ప్రకటించారు. దీంతో ఎంఎస్పీలో క్వింటాళుకు రూ.110 పెరిగినట్టయింది, మేటి వాతావరణ పరిస్థితుల నేపథ్యంలో వచ్చే సీజన్లో గోధుమల ఉత్పత్తి మరియు సేకరణ సాధారణంగా ఉంటుందని భావిస్తున్నారు.
వచ్చే సీజన్లో గోధుమల సేకరణ ఏప్రిల్ 2023 నుండి ప్రారంభమవుతుంది మరియు ప్రాథమిక అంచనా ప్రకారం గత సంవత్సరంతో పోలిస్తే గోధుమ పంటల సాగులో సరసమైన పెరుగుదల ఉంది. దేశవ్యాప్తంగా అన్ని సంక్షేమ పథకాల అవసరాలను తీర్చేందుకు కేంద్ర పూల్లో ఆహార ధాన్యాల తగినంత స్టాక్ అందుబాటులో ఉందని మరియు ధరలు నియంత్రణలో ఉండేలా భారత ప్రభుత్వం తగిన చర్యలు తీసుకుంటోంది
PIB Headquarters
2019-20 సంవత్సరం ‘‘ప్రియమైన బాపు, మీరు అమరులు’’ అంతర్జాతీయ స్థాయి ‘‘ఢాయీ ఆఖర్’’ లేఖా రచన ప్రచారోద్యమం
అంతర్జాతీయ స్థాయి లో ‘ఢాయీ ఆఖర్’ లేఖా రచన ప్రచారోద్యమాన్ని తపాలా విభాగం 2019-20 వ ఆర్థిక సంవత్సరంలో నిర్వహిస్తోంది. ఇందులో భారతీయ ప్రవాసులు కూడా పాలుపంచుకోవచ్చు ఈ ప్రచారోద్యమానికి ‘‘ప్రియమైన బాపు, మీరు అమరులు’’ ఇతివృత్తంగా ఉంటుంది. ఈ లేఖా రచన ప్రచారోద్యమం 2019 నవంబర్ 30 వ తేదీతో ముగియనుంది. ఇందులో పాలుపంచుకొనే వారు వారి యొక్క లేఖలను ఇంగ్లీషులో, లేదా హిందీలో, లేదా స్థానిక భాష లలో రాసి చీఫ్ పోస్ట్ మాస్టర్ జనరల్, తెలంగాణ సర్కిల్, హైదరాబాద్-500 001 చిరునామా కు పంపించాలని హైదరాబాద్ హెడ్ క్వార్టర్స్ రీజియన్ ఒక ప్రకటనలో తెలిపింది. 2018-19 సంవత్సరంలో నిర్వహించిన జాతీయ స్థాయి లేఖా రచన ప్రచారోద్యమానికి దేశవ్యాప్తంగా 9 లక్షల ఎంట్రీలు, తెలంగాణ సర్కిల్ లో 1,06,872 ఎంట్రీలు వచ్చి, ఆ కార్యక్రమం విజయవంతం అయినట్లు ప్రకటనలో వివరించారు.
18 సంవత్సరాల వయస్సు, మరియు 18 సంవత్సరాలకు పైబడిన వయస్సు కలిగిన వారు ‘‘ఇన్లాండ్ లెటర్ కార్డు కేటగిరీ’’  మరియు ‘‘ఎన్వెలప్ కేటగిరీ’’ లలో ఈ కార్యక్రమంలో పాల్గొనవచ్చు. లేఖను‘ఎ’ సైజు తెల్ల కాగితం మీద ఎన్వెలప్ కేటగిరీ లో అయితే 1,000 పదాలకు మించకుండా గాని, లేదా ఇన్లాండ్ లెటర్ కేటగిరీలో అయితే 500 పదాలకు మించకుండా గాని రాయవలసి ఉంటుంది. లేఖలను చేతిరాతతో మాత్రమే రాయాలి. ఇందులో పాల్గొనే వారు ‘‘నా వయస్సు 2019 జనవరి 1 నాటికి 18 సంవత్సరాల వయస్సు లోపు/18 సంవత్సరాల వయస్సుకు మించి ఉందని నేను ధ్రువీకరిస్తున్నాను’’ అనే వాక్యంతో పాటు తమ వయస్సును నిరూపించే ఒక సర్టిఫికెటును ఇవ్వవలసి ఉంటుంది. ప్రతి కేటగిరీ లో అగ్ర స్థానంలో నిలచే మూడు లేఖలకు బహుమతులు ఇస్తారు. సర్కిల్ స్థాయి లో ఎంపిక చేసిన లేఖలను జాతీయ స్థాయిలో మదింపు కోసం పోస్టల్ డైరెక్టరేట్ కు పంపిస్తారు. సర్కిల్ స్థాయి లో మరియు జాతీయ స్థాయిలో ప్రతి కేటగిరీ లో ప్రదానం చేసే నగదు బహుమతుల వివరాలు ఇలా ఉన్నాయి:
జాతీయ స్థాయిలో ప్రథమ బహుమతి రూ. 50,000, రెండవ బహుమతి రూ. 25,000, మూడవ బహుమతి రూ. 10000; అలాగే సర్కిల్ స్థాయిలో ప్రథమ బహుమతి రూ. 25,000, రెండవ బహుమతి రూ. 10,000,మూడవ బహుమతి రూ. 5,000 గా ఉంటాయి.
సమాచార, ప్రసార మంత్రిత్వ శాఖ
ఐఎఫ్ఎఫ్ఐ చలనచిత్రోత్సవాల కాలేడోస్కోప్ చిత్రదర్శిని ఆవిష్కరణ
భారతీయ అంతర్జాతీయ చలనచిత్రోత్సవాల సందర్బంగా తన ఫెస్టివల్ కాలేడోస్కోప్ కోసం చిత్రాల శ్రేణిని ప్రకటించింది. ఈ విభాగంలో ప్రపంచవ్యాప్తంగా 12 చిత్రాలు ఉంటాయి. వాటి వరుసక్రమం ఇలా ఉంది:
- గుస్టావో గాల్వో  నిర్మించిన వియ్ స్టిల్ హ్యావ్ ది డీప్ బ్లాక్ నైట్
- అలెక్స్ పైపెర్నో  నిర్మించిన విండో బాయ్ వుడ్ ఆల్సో లైక్ టు హ్యావ్ ఏ సబ్మేరీన్
- ఫెర్నాండో ట్రూబా  నిర్మించిన ఫర్గాటెన్ వియ్ విల్
- మోహనాద్ హయల్  నిర్మించిన హైఫా స్ట్రీట్
- ఇమ్మాన్యుయేల్ మౌరెట్  నిర్మించని లవ్ ఎఫైర్ 
- క్రిస్టోస్ నికౌ  నిర్మించిన ఆపిల్స్
- మంటాస్ క్వేదరవిసియస్  నిర్మించిన పార్థెనన్
- స్టెఫానీ చువాట్, వెరోనిక్ రేమండ్  నిర్మించిన మై లిటిల్ సిస్టర్
- డాని రోసెన్బర్గ్  నిర్మించిన ది డెత్ అఫ్ సినిమా అండ్ మై ఫాదర్ టూ
- ఇమ్మాన్యుయేల్ కోర్కోల్  నిర్మించిన ది బిగ్ హిట్
- లోక్ మజేవ్స్కీ  నిర్మించిన వ్యాలీ అఫ్ ది గాడ్స్
- ఫిలిప్ లాకేట్  నిర్మించిన నైట్ ఆఫ్ ది కింగ్స్
ఆరోగ్య, కుటుంబ సంక్షేమ మంత్రిత్వ శాఖ
166.68 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 61 లక్షలకుపైగా డోసులు నిర్వహణ
ప్రస్తుత రికవరీ రేటు 94.60%
గత 24 గంటల్లో నమోదయిన కొత్త కేసులు 1,67,059
దేశవ్యాప్త క్రియాశీల కేసుల సంఖ్య 17,43,059
వారపు పాజిటివిటీ రేటు 15.25%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 61 లక్షలకు పైగా  డోసులతో కలిపి, 166.68 కోట్ల  డోసులను టీకా కార్యక్రమం అధిగమించింది. 1,83,14,397 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,03,95,812
|
|
రెండో డోసు
|
|
98,72,509
|
|
ముందు జాగ్రత్త డోసు
|
|
33,89,571
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,96,880
|
|
రెండో డోసు
|
|
1,72,49,997
|
|
ముందు జాగ్రత్త డోసు
|
|
39,60,119
|
|
15-18 ఏళ్ల వారు
|
|
మొదటి డోసు
|
|
4,66,52,398
|
|
రెండో డోసు
|
|
3,59,546
|
|
18-44 ఏళ్ల వారు
|
|
మొదటి డోసు
|
|
54,13,03,255
|
|
రెండో డోసు
|
|
40,62,14,255
|
|
45-59 ఏళ్ల వారు
|
|
మొదటి డోసు
|
|
20,03,45,885
|
|
రెండో డోసు
|
|
17,16,54,296
|
|
60 ఏళ్లు పైబడినవారు
|
|
మొదటి డోసు
|
|
12,49,25,432
|
|
రెండో డోసు
|
|
10,69,75,936
|
|
ముందు జాగ్రత్త డోసు
|
|
51,52,313
|
|
ముందు జాగ్రత్త డోసులు
|
|
1,25,02,003
|
|
మొత్తం డోసులు
|
|
1,66,68,48,204
గత 24 గంటల్లో 2,54,076 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,92,30,198 కు పెరిగింది.
దేశవ్యాప్త రికవరీ రేటు 94.60 శాతానికి చేరింది.
గత 24 గంటల్లో 1,67,059 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 17,43,059. ఇది మొత్తం కేసుల్లో 4.20 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 14,28,672 పరీక్షలు చేశారు. దేశవ్యాప్తంగా ఇప్పటివరకు 73.06 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 15.25 శాతంగా ఉంది. రోజువారీ పాజిటివిటీ రేటు 11.69 శాతంగా నమోదైంది.